
Αριθ. Φ.959.1/108/458949 (1) 

Εξαίρεση από τις διατάξεις του Ν. 1735/87 της πλήρωσης μιας θέσης 
Ειδικού Συμβούλου Ιατρού στο Νοσηλευτικό Ίδρυμα Μετοχικού Τα¬ 
μείου Στρατού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΑΜΥΝΑΣ 

Αφού λάβαμε υπόψη: 

α) Τις διατάξεις του άρθρου 1 παρ. Ια του ν; 1735/87 που αναφέρο- 
νται στις προσλήψεις. 

β) Τις διατάξεις του Ν. 560/77 «περί Υπουργείου Εθνικής Αμύνης 
κ.λ.π.». 


γ) Την υπ’ αριθμ. 4/6.5.91 απόφαση του Πρωθυπουργού, 
δ) Τις διατάξεις του άρθρου 1 του Ν. 1735/87 «Προσλήψεις στο Δη¬ 
μόσιο Τομέα κλπ.». 

ε) Την υπ’ αριθμ. 672/1.3.91 Πράξη του Διοικητικού Συμβουλίου 
του Νοσηλευτικού Ιδρύματος Μετοχικού Ταμείου Στρατού (ΝΙΜΤΣ), 
αποφασίζουμε: 

2. Εξαιρούμε από τις Διατάξεις του Ν. 1735/87 που αναφέρονται 
στις προσλήψεις την πλήρωση στο Νοσηλευτικό Ίδρυμα Μετοχικού Τα¬ 
μείου Στρατού, μιάς θέσεως ειδικού Συμβούλου Ιατρού, με σχέση εργα¬ 
σίας Ιδιωτικού Δικαίου, ειδικότητας οφθαλμιάτρου επί θεμάτων γλαυ¬ 
κώματος του οφθαλμού. 

3. Η υλοποίηση της απόφασης αυτής να γίνει σύμφωνα με τις ισχύου- 
σες διατάξεις και τις προϋποθέσεις που καθορίζονται στην υπ’ αριθμ. 4/ 
6.5.91 Απόφαση του Πρωθυπουργού (ΠΥΣ 51/1991). 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 15 Ιουνίου 1991- 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ' ΕΘΝΙΚΗΣ ΑΜΥΝΑΣ 

ΜΙΛΤΙΑΔΗΣ ΕΒΕΡΤ ΙΩΑΝΝΗΣ ΒΑΡΒΙΤΣΙΩΤΗΣ 

- ♦ - ' ( 

Αριθ. 2040825/Α4662/0024 < (2) 

Τροποποίηση αποφάσεων αναφορικά με την εξόφληση της αξίας ετοί¬ 
μων προϊόντων πετρελαιοειδών από Δημόσιους Οργανισμούς ή Επι¬ 
χειρήσεις και Εταιρείες Εμπορίας Πετρελαιοειδών. 

ΟΙ ΥΠΟΥΡΓΟΙ 1 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ,! 

ΒΙΟΜ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη: · ^ 

α) Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». ^ 

β) Τις διατάξεις του Π. Δ/τος 437/85 «Περί καθορισμού και κατα¬ 
νομής των αρμοδιοτήτων των Υπουργείων». \ 

γ) Τις διατάξεις του Ν. 1571/85 «Περί ρυθμίσεως θεμάτων Πετρε¬ 
λαϊκής Πολιτικής και Εμπορίας Πετρελαιοειδών και άλλες διατάξεις» 
καθώς και τον Ν. 1769/88 (ΦΕΚ 66/Α/88). 

δ) Την Κοινή Απόφαση των Υπουργών Εθνικής Οικονομίας, Οικονο¬ 
μικών, Βιομηχανίας Ενέργειας και Τεχνολογίας και Εμπορίου με 
αριθμό 4780/14.3.1990 (ΦΕΚ 164/Β/1990) «Περί μεταβιβάσεως 
αρμοδιοτήτων του Δημοσίου στη ΔΕΠ Α.Ε.». 

ε) Την Υ 1201 /90 απόφαση του Πρωθυπουργού; όπως συμπληρώ¬ 
θηκε με την Υ 1250/91, αποφασίζουμε: 

1. Τροποποιούμε τις παραγράφους 3 και 4 της Κοινής Απόφασης 
των Υπουργών Αναπληρωτή Εθνικής Οικονομίας, Οικονομικών, Βιο- 
μηχανίας Ενέργειας και Τεχνολογίας και Εμπορίου με αριθμ. Δ2/ 
32766/7.12,1990 και την παράγραφο 2 της με άριθμ. 24461/ 
4.4.86 ομοίας, που αναφέρονται στον τροπό εξοφλήσεως της αξίας ετοί¬ 
μων προϊόντων Πετρελαιοειδών από Δημόσιους Οργανισμούς ή Επιχει¬ 
ρήσεις και Εταιρείες Εμπορίας Πετρελαιοειδών και καθορίζουμε τα 

εξής: 

α) Η εξόφληση της αξίας των καυσίμων που παραλαμβάνουν οι Δη¬ 
μόσιοι Οργανισμοί ή Επιχειρήσεις, καθώς και οι Εταιρείες Εμπορίας 
Πετρελαιοειδών από τα Διυλιστήρια της Χώρας, μπορεί να γίνεται χω¬ 
ρίς επιβάρυνση τόκων σε προθεσμία 15 ημερών από την ημερομηνία 
παραλαβής των αντίστοιχων φορτίων. 

β) Μετά την παρέλευση της προθεσμίας των 15 ημερών οι οφειλές 
αυτές επιβαρύνονται με τόκους μέχρι την ημέρα εξόφλησης του τιμολο¬ 
γίου, η οποία θα πραγματοποιείται οπωσδήποτε μέσα σε 30 συνολικά 
ημέρες από της παραλαβής με επιτόκιο ίσο με εκείνο των Τραπεζικών 
χορηγήσεων στο εμπόριο για κεφάλαια κίνησης, που ισχύει κάθε φορά. 

γ) Στη περίπτωση κατά την οποία οι οφειλέτες δεν εξοφλούν το σχε¬ 
τικό τιμολόγιο, μέσα στο ανωτέρω χρονικό διάστημα των 30 συνολικά 
ημερών, δεν θα παραδίδονται νέες ποσότητες πετρελαιοειδών και προϊό¬ 
ντων αυτών μέχρις ολοσχερούς εξόφλησης των οφειλών, με τους αναλο- 
γούντες τόκους. 

δ) Τα υπόλοιπα των οφειλών των Δημοσίων Οργανισμών ή Επιχει¬ 
ρήσεων τα οποία υφίστανται κατά την έναρξη ισχύος της απόφασης αυ¬ 
τής και στα οποία περιλαμβάνονται και οι οφειλόμενοι τόκοι, υπολογίζο¬ 
νται εντόκως με επιτόκιο ίσο με το αναφερόμενο στην παράγραφο 1β 
της απόφασης αυτής. Οι προκύπτουσες οφειλές εξοφλούνται σε προθε¬ 
σμία 4 μηνών από την έναρξη της ισχύος της απόφασης αυτής. 

2. Κατά τα λοιπά ισχύουν οι προαναφερθείσες Κοινές Αποφάσεις. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18. Ιουνίου 1991 


ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ 
ΕΘΝΙΚΗΣ ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 

ΒΙΟΜ/ΝΙΑΣ. ΕΝΕΡΓΕΙΑΣ & ΤΕΧΝ/ΓΙΑΣ 

ΣΤ. ΔΗ ΜΑΣ 


ΟΙΚΟΝΟΜΙΚΩΝ 

I. ΠΑΛΑΙΟΚΡΑΣΣΑΣ 

ΕΜΠΟΡΙΟΥ 

Αθ. ΞΑΡΧΑΣ 


♦ 


Αριθ. 2035108/3121/0022 (3) 

Αύξηση του εφάπαξ βοηθήματος που χορηγεί το Ταμείο Προνοίας Δικα¬ 
στικών Επιμελητών 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 7 του Α.Ν. 2682/40 «περί 
Ιδρύσεως του Ταμείου Προνοίας Αμίσθων Δικαστικών Κλητήρων» 
όπως αντικαταστάθηκε με την παρ. 1 του άρθρου 3 του Ν. 620/77 
«περί τροποποιήσεως ή συμπληρώσεως του Α.Ν. 2682.40». 

2. Τις διατάξεις του άρθρου 14 του Π. Δ/γματος 105/88 (ΦΕΚ 46 
τ. Α'). 

3. Την αριθμ. Τ 1140/1051173/1390/0001/90 απόφαση Πρω¬ 
θυπουργού και Υπουργού Οικονομικών «Ανάθεση αρμοδιοτήτων 
Υπουργού Οικονομικών στον Υφυπουργό Οικονομικών». 

4. Τις διατάξεις των άρθρων 23, 24, 26 και 27 του Ν. 1558/85 
(ΦΕΚ 137/Α·). 

5. Τις διατάξεις του άρθρου 7 του Ν. 1275/82 (ΦΕΚ ΙΟΟ/Α'). 

6. Το άρθρο 40 του Ν. 849/78. 

7. Τη γνώμη του Δ.Σ. του Ταμείου Προνοίας Δικαστικών Επιμελη¬ 
τών που διατυπώθηκε κατά την 1/10.1.1991 συνεδρίασή του. 

8. Την γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 29η/27.2.91 συνεδρίαση του της ΚΣΤ' περιόδου, απο¬ 
φασίζουμε: 

1. Οι περιπτ. α' και β' παρ. 1 του άρθρου 7 του Α.Ν. 2682/40 όπως 
αυτές ισχύουν μετά την τελευταία-τροποποίησή τους με την κοινή 
Υπουργική απόφαση 2069249/7367/0022/28.11.1990 (ΦΕΚ 
746/30.11.90 τ. Β') τροποποιούνται ως ακολούθως: 

«α) Για κάθε χρόνο ασφάλισης στο Ταμείο και μέχρι τριάντα (30) 
χρόνια καταβάλλεται ως εφάπαξ βοήθημα το ποσό των σαράντα πέντε 
χιλιάδων τριακοσίων εβδομήντα πέντε (45.375) δραχμών. 

β) Για κάθε χρόνο πέρα των τριάντα (30) χρόνων το ποσό του εφάπαξ 
βοηθήματος προσαυξάνεται κατά δεκατρείς χιλιάδες οκτακόσιες εβδο¬ 
μήντα πέντε (14.875) δραχμές». 


2. Η ισχύς της απόφασης αυτής αρχίζει από 1.1.1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιουνίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Π. ΔΕΛΗΜΗΤΣΟΣ ΜΑΡΙΕΤΤΑ ΠΑΝ Ν ΑΚΟΥ 

>ριθ. 1299/90 ♦ (4) 

Προσθήκη στον Κώδικα Τροφίμων άρθρου 62α σε εναρμόνιση με την 
Οδηγία 89/108/ΕΟΚ 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

(Συνεδρίαση: 13 Νοεμβρίου 1990) 

Έχοντας υπόψη: 

1. Το έγγραφο του Γενικού Χημείου του Κράτους Οικ. 3009513/ 
950/0027/90. 

2. Τις διατάξεις του άρθρου 1 παρ. 1 και 3 του Ν. 1338/1983 
«Εφαρμογή του κοινοτικού δικαίου» (ΦΕΚ 34/τ. Α'/17.3.1983) όπως 
τροποποιήθηκε με το Ν. 1440/1984 «Συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρωπαϊκής Τράπε¬ 
ζας Επενδύσεων, στο κεφάλαιο της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητος Άνθρακος και Χάλυ- 
βος και του οργανισμού Εφοδιασμού ΕΥΡΑΤΟΜ» (ΦΕΚ 70/τ.Α'/ 
21.5.1984). 

3. Το εδάφιο δ' της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3) 
ΦΕΚ 247/τ.Α'/1937. 

4. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (ΦΕΚ 391/τ.Α’/31.10.1929). 

5. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/τ.Α'/20.8.1975). 

6. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/τ.Β’/82. 

7. Την απόφαση ΑΧΣ 1100/87 (ΦΕΚ 788/τ.Β'/87). 

8. Τημ Υ 1140/90 κοινή απόφαση Πρωθυπουργού και Υπουργού 
Οικονομικών περί καθορισμού αρμοδιοτήτων (ΦΕΚ 420/τ.Β’/ 
10.7.90). 

9. Την αριθμ. Υ 1250/15.1.91 απόφαση του Πρωθυπουργού «Συ¬ 
μπλήρωση της Υ 1201/5.10.90 απόφασης του Πρωθυπουργού» ΦΕΚ 
10/τ.Β'/91, αποφασίζουμε: 

Εγκρίνουμε την προσθήκη στον Κώδικα Τροφίμων άρθρου 62α σε 
εναρμόνιση της νομοθεσίας μας με την Οδηγία 89/108/ΕΟΚ ως εξής: 

Άρθρο 62α 

Τρόφιμα βαθειάς κατάψυξης 

Ι.α. «Τρόφιμα βαθειάς κατάψυξης» νοούνται τα τρόφιμα τα οποία 
έχουν υποβληθεί σε κατάλληλη διαδικασία κατάψυξης, αποκαλούμενη 
«βαθειά κατάψυξη» η οποία επιτρέπει στο προϊόν να περάσει όσο γρή¬ 
γορα χρειάζεται, ανάλογα με τη φύση του, τη ζώνη μέγιστης κρυστάλ- 
λωσης και έχει ως αποτέλεσμα -μετά την αποκατάσταση θερμικής ισορ¬ 
ροπίας- τη συνεχή διατήρηση της θερμοκρασίας του προϊόντος σε όλα 
του τα σημεία σε θερμοκρασία ίση ή χαμηλότερη από -18οΨ και τα 
οποία διατίθενται στο εμπόριο κατά τρόπο που δείχενι ότι διαθέτουν το 
χαρακτηριστικό αυτό. 

β. Τα παγωτά δεν θεωρούνται τρόφιμα βαθειάς κατάψυξης κατά την 
έννοια του άρθρου αυτού. 

γ. Το παρόν άρθρο εφαρμόζεται με την επιφύλαξη των ισχυουσών 
διατάξεων σε θέματα: 

- κοινής οργάνωσης των αγορών στους τομείς της γεωργίας και της 
αλιείας και 

- κτηνιατρικής νομοθεσίας. 

2.α. Οι πρώτες ύλες που χρησιμοποιούνται για την παρασκευή των 
τροφίμων, βαθειάς κατάψυξης, πρέπει να είναι ποιότητος υγιούς, ανό- 

θευτης και εμπορεύσιμης και να έχουν τον απαραίτητο βαθμό νωπότη- 
τος. 

β. Η προετοιμασία των προϊόντων καθώς και η βαθειά κάταψυξη 
πρέπει να εκτελούνται χωρίς καθυστέρηση, με τη βοήθεια του κατάλλη¬ 
λου τεχνικού εξοπλισμού, ώστε να περιορίζονται στο ελάχιστο οι χημι¬ 
κές, βιοχημικές και μικροβιολογικές αλλοιώσεις. 

3. Τα κρυογόνα μέσα, τα οποία επιτρέπεται να χρησιμοποιούνται σε 
άμεση επαφή με τα τρόφιμα βαθειάς κατάψυξης, με εξαίρεση όλων των 
άλλων, είναι τα ακόλουθα: 

- ο αέρας 

- το άζωτο 

- το διοξείδιο του άνθρακα. 

4. α. Η θερμοκρασία των τροφίμων βαθειάς κατάψυξης πρέπει να εί¬ 
ναι σταθερή και να διατηρείται σε όλα τα σημεία του προϊόντος, στους 
-18ο Ψ ή χαμηλότερα, με ενδεχόμενες σύντομες διακυμάνσεις προς τα 
πάνω κατα 3ο Ψ, κατ’ ανώτατο όριο, κατά τη μεταφορά. 

β. Κατά την τοπική διανομή και μέσα στις προθήκες πώλησης στον 
τελικό καταναλωτή, γίνονται δεκτές διακυμάνσεις της θερμοκρασίας 
του προϊόντος που είναι σύμφωνες με τις ορθές πρακτικές διατήρησης 
και διανομής και οι οποίες δεν πρέπει να υπερβαίνουν τους 3ο Ψ και 
κατ’ ανοχή 6ο Ψ μέχρι 10 Ιανουάριου 1997. 

5. α. Οι εξοπλισμοί που χρησιμοποιούνται για την βαθειά κατάψυξη, 
την αποθήκευση, τη μεταφορά, την τοπική διανομή και στις προθήκες 
πώλησης να είναι κατάλληλοι, ώστε να εξασφαλίζεται η τήρηση των 
απαιτήσεων του άρθρου αυτού. 

Επίσης, γίνεται επίσημος δειγματοληπτικός έλεγχος των θερμοκρα¬ 
σιών των τροφίμων βαθέίας κατάψυξης. 

β. Δεν απαιτείται, πριν ή κατά την εμπορία των τροφίμων βαθειάς 
κατάψυξης, η πιστοποίηση, με επίσημο πιστοποιητικό, της τήρησης των 
διατάξεων του εδαφίου (α) της παραγράφου αυτής. 

6. Τα τρόφιμα βαθειάς κατάψυξης που προορίζονται για διάθεση 
στον τελικό καταναλωτή πρέπει να συσκευάζονται από τον παρασκευα¬ 
στή ή τον συσκευαστή σε κατάλληλες προσυσκευασίες που τα προστα¬ 
τεύουν από έξωθεν μικροβιακούς ή άλλους παράγοντες καθώς και από 
την απώλεια υγρασίας. 

7. Οι ενδείξεις του άρθρου 11 του Κώδικα εφαρμόζονται στα προϊό¬ 
ντα του άρθρου αυτού που προορίζονται να διατεθούν ως έχουν στον τε¬ 
λικό καταναλωτή καθώς και στα εστιατόρια, τα νοσοκομεία, τα κυλι¬ 
κεία και άλλα παρόμοια ιδρύματα, υπό τους εξής όρους: 

α) η ονομασία πώλησης πρέπει να συμπληρωθεί με την ένδεικη «βα- 
θειάς κατάψυξης» ή «ταχείας κατάψυξης» ή «υπερκατεψυγμένα». 

β) η ένδειξη της ημερομηνίας ελάχιστης διατηρησιμότητας πρέπει να 
συνοδεύεται από την ένδειξη της περιόδου κατά την οποία τα προϊόντα 
βαθείας κατάψυξης μπορούν να φυλάγονται στην κατοικία του τελικού 
καταναλωτή και από την ένδειξη της θερμοκρασίας διατήρησης και/ή 
του εξοπλισμού που απαιτείται για τη διατήρηση. 

γ) στην ετικέττα όλων των προϊόντων βαθειάς κατάψυξης πρέπει να 
περιλαμβάνεται ένδειξη που να επιτρέπει τον προσδιορισμό της παρτί¬ 
δας. 

δ) στην ετικέτα όλων των προϊόντων βαθειάς κατάψυξης πρέπει να 
περιλαμβάνεται σαφής ανακοίνωση του τύπου «απαγορεύεται η εκ νέου 
κατάψυξη μετά την απόψυξη». 

8. Η επισήμανση των τροφίμων που δεν προορίζονται να διατεθούν 
στον τελικό καταναλωτή ούτε στα εστιατόρια, τα νοσοκομεία, τα κυλι¬ 
κεία και άλλα παρόμοια ιδρύματα, περιλαμβάνει μόνο τις ακόλουθες 
υποχρεωτικές ενδείξεις: 

α) την ονομασία πώλησης που συμπληρώνεται με την ένδειξη του 
εδαφίου (α) της παραγράφου 7. 

' β) την καθαρή ποσότητα, εκφρασμένη σε μονάδες μάζης. 

γ) ένδειξη που να επιτρέπει τον προσδιορισμό της παρτίδας. 

δ) το όνομα ή την εταιρική επωνυμία και τη διεύθυνση του παρα¬ 
σκευαστή ή του συσκευαστή ή ενός πωλητή εγκατεστημένου στο εσωτε¬ 
ρικό της Κοινότητας. 

Οι ενδείξεις πρέπει να αναγράφονται στη συσκευασία, 1 στο δοχείο ή 


στο ειδικό περιτύλιγμα ή σε ετικέτα που συνδέεται με αυτό. 

Οι διατάξεις του άρθρου αυτού δεν θίγουν τις ειδικότερες ισχΰουσες 
διατάξεις που υπάρχουν σχετικά με τη μετρολογία. 

Ο Πρόεδρος Ο Γραμματέας 

Κ. ΣΑΝΔΡΗΣ X. ΧΑΜΑΛ1ΔΗΣ 

Τα Μέλη 

Π. Τσουκάτος, Κ. Γκέγκιου, Γ. Σούντρης, Δ. Ταραντίλης, Π. Σίσκος, 
Στ. Χατζηγιαννακός 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 18 Ιουνίου 1991 

01 ΥΠΟΥΡΓΟΙ 

ΑΝΑΠΛ. ΕΘΝ. ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΕΥΘ. ΧΡΙΣΤΟΔΟΥΛΟΥ ΠΑΝ. ΔΕΛΗΜΗΤΣΟΣ 

ΓΕΩΡΓΙΑΣ 

ΜΙΧ. ΠΑΠΑΚΩΝΣΤΑΝΤΙΝΟΥ 
-♦- 

Αριθ. 1054447/3320/0009Α' (5) 

Τροποποίηση της 1042250/2580/0009Α/10.5.91 απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

α) Τις διατάξεις του άρθρου 109 του Ν. 1892/90 περί μέτρων «Για 
τον εκσυγχρονισμό και την ανάπτυξη και άλλες διατάξεις». . 

β) Την ανάγκη διασφάλισης του κύρους των βιβλίων και στοιχείων 
των επιτηδευματιών για την αποκατάσταση αμοιβαίου σεβασμού με¬ 
ταξύ Δημοσίων Οικονομικών Υπηρεσιών (Δ.Ο.Υ.) και φορολογουμένων 
και την δημιουργία κλίματος εμπιστοσύνης και φορολογικής συνείδη¬ 
σης. 

γ) Την με αριθμ. πρωτ. 1042250/-2580/0009Α/10.5.91 Από¬ 
φασή του-Υπουργού των Οικονομικών, αποφασίζουμε: 

1. Τροποποιούμε την περίπτωση β’ της παραγράφου 1 του άρθρου 1 
της αριθμ. πρωτ. 1042250/2580/0009Α/10.5.91 απόφασής μας 
και ορίζουμε τον Σπυρόπουλο Γεώργιο Επιθεωρητή ως μέλος με ανα¬ 
πληρωτή τον Βασιλόπουλο Διον. £πιθ/τή. 

Η απόφαση αυτή να δημοσιευθεί στην Εφημερίδα της Κυβερνήσεους. 

Αθήνα, 12 Ιουνίου 1991 

Ο ΥΠΟΥΡΓΟΣ 

ΙΩΑΝ. ΠΑΛΑΙΟΚΡΑΣΣΑΣ 

• --φ-— 

Αριθ. Α1/4788 ' (6) 

Διεύρυνση της Εθν. Επιτροπής Νοσημάτων Αναπνευστικού Συστήμα¬ 
τος. 

Ο ΑΝΑΠΛ. ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Π.Δ. 49/89 (ΦΕΚ 112/89 τ.Α’) περί οργανι¬ 
σμού του ΥΥΠ και ΚΑ. 

2. Την από 5 Δεκεμβρίου 1990 ΑΙ/οικ. 9057 απόφασή μας. 

3. Τις ανάγκες της Εθνικής Επιτροπής Νοσημάτων Αναπνευστικού 
Συστήματος. 

■ 4. Την αριθ. Υ. 1059/90 απόφαση του Πρωθυπουργού για τον κα¬ 
θορισμό αρμοδιοτήτων, αποφασίζουμε: 

Τη διεύρυνση της Εθνικής Επιτροπής Νοσημάτων Αναπνευστικού 
Συστήματος με τους παρακάτω επιστήμονες: 

α. Σπ. Τζανέ - Δ/ντή Πνευμονολογικής Κλινικής του Ν.Ν.Θ.Α. «Σω¬ 
τηρία». 

β. Φωτ. Αποστολοπούλου - Δ/ντρια Πνευμονολογικής κλινικής του 
Π.Γ.Ν.Α. «Σισμανόγλειο» και 

γ. Γ. Κάτσαρη - Δ/ντή Εντατικής Θεραπείας του Ν.Γ.Ν. Νίκαιας 
Πειραιά «ΔΑΜΩΝ ΒΑΣΙΛΕΙΟΥ». 

Η παρούσα να θημοσιευθεί στην Εφημερίδα της Κυβερνήαεως. 

Αθήνα, 19 Ιουνίου 1991 

Ο ΑΝΑΠΛ. ΥΠΟΥΡΓΟΣ 

Γ. ΣΟΥΡΛΑΣ 

-♦- 

• Αριθ. Α4/4411 (7) 

Χορήγηση Ψυχιατρικής νοσηλευτικής ειδικότητας από το Ψυχιατρικό 
Νοσοκομείο Θεσσαλονίκης. 

Ο ΑΝΑΠΛ. ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Το άρθρο 5 του Ν. 1579/85 «Ρυθμίσεις για την εφαρμογή και 
(ανάπτυξη του Εθνικού Συστήματος Υγείας και άλλες διατάξεις». 

β. Τις υπ’ αριθμ. Α4/203/88 και Α4β/4844/88 Υπουργικές απο¬ 
φάσεις. 

γ. Την 13/12.7.90 απόφαση της 75ης Ολομέλειας του Κεντρικού 
Συμβουλίου Υγείας. 

δ. Το υπ’ αριθμ. 9558/6.9.90 έγγραφο του Ψυχιατρικού Νοσ. Θεσ/ 
νίκης. 

ε) Την υπ’ αρ. Υ 1059/90 απόφαση του Πρωθυπουργού, αποφασί¬ 
ζουμε: 

Εγκρίνουμε, όπως το Ψυχιατρικό Νοσοκομείο Θεσ/νίκης χορηγεί τη 
Νοσηλευτική ειδικότητα της ψυχιατρικής. 

Για την ακριβή ημερομηνία έναρξης της ειδικότητας για το σχολικό 
1990-91 θα σας ενημερώσουμε αργότερα. 

Η επιλογή των ενδιαφερομένων θα γίνει από τη Νομαρχία Θεσ/ 
νίκης. 

Για τη διαδικασία και τα προσόντα επιλογής ισχύει η Α4β/3131/ 
29.6.90 απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Σεπτεμβρίου 1990 

Ο ΑΝΑΠΛ. ΥΠΟΥΡΓΟΣ . 

Γ. ΣΟΥΡΛΑΣ 

-♦- 

Αριθ. Γ6β/760 ’ (8) 

Χορήγηση άδειας ασκήσεως επαγγέλματος Κοινωνικού Λειτουργού 
στην Ζουρνά Ιωάννα του Χαράλαμπου. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την Γ6β/760/10.6.1991 απόφαση της Υπουργού Υγείας Πρό¬ 
νοιας και Κοινωνικών Ασφαλίσεων έχει χορηγηθεί στην Ζουρνά Ιωάννα 
του Χαράλαμπου άδεια ασκήσεως επαγγέλματος Κοινωνικού Λειτουρ¬ 
γού. 

Αθήνα, 10 Ιουνίου 1991 

Με εντολή Υπουργού 
Η Διευθύντρια 

ΧΡΥΣΟΥΛΑ ΣΟΚΟΛΗ 

- ♦ - 

Αριθ. Γ6β/801 (9) 

Χορήγηση άδειας ασκήσεως επαγγέλματος Κοινωνικού Λειτουργού 
στη Συμσιρή Γεωργία του Δημητρίου. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την Γ6β/801/19.6.1991 απόφαση της Υπουργού Υγείας Πρό¬ 
νοιας και Κοινωνικών Ασφαλίσεων έχει χορηγηθεί στη Συμσιρή Γεωρ- 
γία του Δημητρίου άδεια ασκήσεως επαγγέλματος Κοινωνικού Λει¬ 
τουργού. 

Αθήνα, 19 Ιουνίου 1991 

Με εντολή Υπουργού 
Η Διευθύντρια 

ΧΡΥΣΟΥΛΑ ΣΟΚΟΛΗ 


Αριθ. 44860 (10) 

Κύρωση Κανονισμού Εσωτερικής Υπηρεσίας Πρωτοδικείου Καλαμά¬ 
τας. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν. 1756/88 ΦΕΚ 35/26.2.88, 
όπως αντικαταστάθηκε από το άρθρο 5 του Ν. 1868/89 (ΦΕΚ 230/ 
10.10.89) τεύχος Α'. 

2. Το έγγραφο Ε.Π. 27/2.5.1991 του Πρωτοδικείου Καλαμάτας, 
αποφασίζουμε: 

Κυρώνεται ο κανονισμός της εσωτερικής υπηρεσίας του Πρωτοδι¬ 
κείου Καλαμάτας, όπως καταρτίστηκε με την απόφαση 3/1991 της 
Ολομέλειας του Δικαστηρίου αυτού, η οποία έχει ως εξής: 

ΚΑΝΟΝΙΣΜΟΣ ΠΡΩΤΟΔΙΚΕΙΟΥ ΚΑΛΑΜΑΤΑΣ 

Άρθρο Ιο 

Τα τμήματα στα οποία διαιρείται το Πρωτοδικείο Καλαμάτας είναι 
τα εξής: 1) Πρώτο Πολιτικό Τμήμα, 2) Το Δεύτερο Πολιτικό Τμήμα, 3) 
Το Ποινικό Τμήμα, 4) Το Τμήμα Ασφαλιστικών Μέτρων. 

Άρθρο 2ο 

1. Στο Α' Πολιτικό Τμήμα εκδικάζονται όλες οι πολιτικές υποθέσεις: 
α) τακτικής διαδικασίας Πολυμελούς Πρωτοδικείου, β) τακτικής διαδι¬ 
κασίας Μονομελούς Πρωτοδικείου, γ) εκούσιας διαδικασίας Πολυμε¬ 
λούς Πρωτοδικείου, δ) εκούσιας διαδικασίας Μονομελούς Πρωτοδι¬ 
κείου και ε) όσες υποθέσεις Μονομελούς και Πολυμελούς Πρωτοδικείου 
δεν υπάγονται κατά τα κατωτέρω οριζόμενα στο Β' Πολιτικό Τμήμα και 
στο Τμήμα Ασφαλιστικών Μέτρων. 

2. Στο Β' Πολιτικό Τμήμα εκδικάζονται οι πολιτικές υποθέσεις ειδι¬ 
κών διαδικασιών Μονομελούς Πρωτοδικείου ήτοι α) διαφορές από πι¬ 
στωτικούς τίτλους (άρθρα 637-646 Κ.Πολ.Δ.), β) διαφορές παράδοσης 
ή απόδοσης μισθίου και διαφορές μεταξύ ιδιοκτητών και διαχειριστών 
ιδιοκτησίας κατ’ ορόφους (άρθρ. 648-661 Κ.Πολ.Δ.), γ) εργατικές δια¬ 
φορές (άρθρ. 664-676 Κ.Πολ.Δ.), δ) διαφορές από αμοιβές για παροχή 
εργασίας άρθρ. 678-681 Κ.Πολ.Δ.), ε) διαφορές για ζημίες από αυτο¬ 
κίνητο και από τη σύμβαση ασφάλισης αυτού (άρθρ. 681 Α Κ.Πολ.Δ.), 
στ) διαφορές που αφορούν διατροφή και επιμέλεια τέκνων (άρθρ. 681 Β 
Κ.Πολ.Δ.), ζ) οι διαφορές από την νομοθεσία για τις απαλλοτριώσεις, η) 
.οι υποθέσεις κατά την νομοθεσία για τις γεωργικές ασφαλίσεις (ΟΓΑ), 
θ) εφέσεις κατά πρωτοκόλλων διοικητικής αποβολής και ι) οι διαφορές 
οι οποίες κατά τις διατάξεις της ειδικής αυτών νομοθεσίας εκδικάζονται 
σύμφωνα με τη διαδικασία των ανωτέρω αναφερομένων ειδικών διαδι¬ 
κασιών ή κάποια άλλη ειδική διαδικασία. 

3. Στο Ποινικό Τμήμα εκδικάζονται οι ποινικές υποθέσεις αρμοδιό¬ 
τητας α) Μονομελούς Πλημμελειοδικείου β) Τριμελούς Πλημμελειοδι¬ 
κείου γ) οι υποθέσεις, οι οποίες φέρονται για έκδοση βουλεύματος στο 
Συμβούλιο Πλημμελειοδικών δ) οι υποθέσεις αρμοδιότητας Μονομε¬ 
λούς και Τριμελούς Πλημμελειοδικείου Ανηλίκων και ε) οι υποθέσεις 
αρμοδιότητας Μικτού Ορκωτού Δικαστηρίου. 

4. Στο Τμήμα Ασφαλιστικών Μέτρων εκδικάζονται 1) οι υποθέσεις 
ασφαλιστικών μέτρων Μονομελούς και Πολυμελούς Πρωτοδικείου που 
φέρονται κατά τη διαδικασία των άρθρων 683-735 Κ.Πολ.Δ., 2) οι 
διαφορές από τη νομοθεσία για την εκλογή βουλευτών, μελών του Ευ¬ 
ρωπαϊκού Κοινοβουλίου και οργάνων τοπικής αυτοδιοίκησης (Δήμων - 
Κοινοτήτων) πρώτης και δεύτερης βαθμίδας, οι οποίες εκδικάζονται 
κατά την διαδικασία των ασφαλιστικών μέτρων ή κατά διαδικασία που 
ομοιάζει με τη διαδικασία των άρθρων 686 επ. Κ.Πολ.Δ. (ασφαλιστι¬ 
κών. μέτρων), 3) οι αιτήσεις για έκδοση διαταγών πληρωμής. 

Άρθρο 3ο 

1) Οι συνεδριάσεις των συνθέσέών του Αου Πολιτικού Τμήματος Πο¬ 
λυμελούς Πρωτοδικείου τακτικής διαδικασίας και εκούσιας διαδικασίας 
και της περίπτωσης ε της παραγράφου 1 του άρθρου 2, θα γίνονται δη¬ 
μόσια ημέρα Πέμπτη την 10.00 πρωινή ώρα σε δικασίμους που θα ορί¬ 
ζονται από τον Πρόεδρο του Πρωτοδικείου με τον όρο όπως οι συνεδριά¬ 
σεις κάθε μήνα να μην είναι ανώτερες των τριών. Κατά τον ορισμό των 
ως άνω δικασίμων προτιμιόνται η πρώτη, δεύτερη και τρίτη Πέμπτη 
κάθε μήνα. " 

2) Οι συνεδριάσεις των συνθέσεων του Αου Πολιτικού Τμήματος Μο- 

νομελούς Πρωτοδικείου εκούσιας διαδικασίας θα γίνονται δημόσια, 
ημέρα Πέμπτη την 09.00 πρωινή ώρα σε δικασίμους που θα ορίζονται 
από τον Πρόεδρο του Πρωτοδικείου με τον όρο όπως οι συνεδριάσεις 
κάθε μήνα να μην είναι ανώτερες των τριών. Κατά τον ορισμό των ως 
άνω δικασίμων προτιμιόνται η πρώτη, δεύτερη και τρίτη Πέμπτη κάθε 
μήνα. 

3) Οι συνεδριάσεις των συνθέσεων του Αου Πολιτικού Τμήματος Μο¬ 
νομελούς Πρωτοδικείου τακτικής διαδικασίας και της περίπτωσης ε της 
παραγράφου 1 του άρθρου 2 θα γίνονται δημόσια, ημέρα Πέμπτη την 
09.00 πρωινή ώρα, οπότε θα γίνεται εκφώνηση όλων των υποθέσεων, 
με ματαίωση των υποθέσεων που δεν παρίστανται οι διάδικοι και ανα¬ 
βολή εκείνων (υποθέσεων) για τις οποίες ο δικάζων δικαστής κρίνει ότι 
συντρέχει νόμιμος λόγος αναβολής. Όσες υποθέσεις κρατηθούν για εκ¬ 
δίκαση στην ουσία τους, η συζήτηση αυτών θα συνεχίζεται από την 
11.00 πρωινή ώρα της ίδιας ημέρας μέχρι περάτωσης της συζήτησης 
αυτών κατά τη σειρά και ειδικότερη ώρα που θα ορίζει σχετικό έκθεμα, 
που θα συντάσσει και θα αναρτά έξωθι της αίθουσας συνεδρίασης του Δι¬ 
καστηρίου τούτου η γραμματέας του. Οι δικάσιμοι του Δικαστηρίου της 
παραγράφου αυτής ορίζονται από τον Πρόεδρο του Πρωτοδικείου με τον 
όρο όπως οι συνεδριάσεις κάθε μήνα να μην είναι ανώτερες των τριών. 
Κατά τον ορισμό των ως άνω δικασίμων προτιμώνται η πρώτη, δεύτερη 
και τρίτη Πέμπτη κάθε μήνα. 

Άρθρο 4ο 

1. Οι συνεδριάσεις των συνθέσεων του Β’ Πολιτικού Τμήματος ειδι¬ 
κών διαδικασιών Μονομελούς Πρωτοδικείου, όπως ορίζονται στο άρθρο 
2 παράγραφος 2, θα γίνονται δημόσια ημέρα Τρίτη την 09.00 πρωινή 
ώρα, σε δικασίμους που θα ορίζονται από τον Πρόεδρο του Πρωτοδι¬ 
κείου με όρο όπως οι συνεδριάσεις κάθε μήνα να μην είναι ανώτερες των 
τριών. 

2. Κατά τον ορισμό των ως άνω δικασίμων προτιμώνται η πρώτη, 
δεύτερη και τρίτη Τρίτη κάθε μήνα. 

Άρθρο 5ο 

1. Στο Ποινικό Τμήμα οι υποθέσεις Μονομελούς Πλημμελειοδικείου 
Καλαμάτας, που εκδικάζονται στην έδρα του Πρωτοδικείου εκδικάζο- 
νται τις ημέρες Τρίτη και Παρασκευή κάθε εβδομάδας την 09.00 πρω¬ 
ινή ώρα. 

2. Στο Ποινικό Τμήμα οι υποθέσεις Μονομελούς Πλημμελειοδικείου 
Καλαμάτας που εκδικάζονται εκτός έδρας του Πρωτοδικείου εκδικάζο- 
νται: 

α) Στη Μεσσήνη, έδρα του Ειρηνοδικείου Παμίσου τις ημέρες Τρίτη ή 
Παρασκευή, οριζομένης μίας δικασίμου το μήνα, ώρα 09.00 πρωινή 
στην αίθουσα συνεδριάσεων του Ειρηνοδικείου Παμίσου. 

β) Στη Πύλο, έδρα του Ειρηνοδικείου Πύλου, τις ημέρες Τρίτη ή Πα¬ 
ρασκευή, οριζομένης μίας δικασίμου το μήνα, ώρα 09.00 πρωινή στην 
αίθουσα συνεδριάσεων του Ειρηνοδικείου Πύλου. 

γ) Στο Μελιγαλά, έδρα του Ειρηνοδικείου Οιχαλίας, τις ημέρες Τρίτη 
ή Παρασκευή, οριζομένης μίας δικασίμου το μήνα, τις ημέρες αυτές 
(πλην δεύτερης και τρίτης Παρασκευής), ώρα 09.00 πρωινή στην αί¬ 
θουσα συνεδριάσεων του Ειρηνοδικείου Οιχαλίας. 

δ) Στην Καρδαμύλη Μεσσηνίας, τις ημέρες Τρίτη ή Παρασκευή ώρα 
09.00 πρωινή στην αίθουσα που έχει διατεθεί ως ακροατήριο του Δικα¬ 
στηρίου από την οικεία Κοινότητα, οριζομένης μιας δικασίμου ανά τε¬ 
τράμηνο. 

ε) Στην Κορώνη Μεσσηνίας, τις ημέρες Τρίτη ή Παρασκευή, ώρα 
09.00 πρωινή στην αίθουσα που έχει διατεθεί ως ακροατήριο του Δικα¬ 
στηρίου από την οικεία Κοινότητα, οριζομένης μιας δικασίμου ανά τρί¬ 
μηνο. 

στ) Στην Εύα (Ανδρούσα) Μεσσηνίας, τις ημέρες Τρίτη'ή Παρασκευή, 
ώρα 09.00 πρωινή στην αίθουσα που έχει διατεθεί ως ακροατήριο του 
Δικαστηρίου από τον οικείο Δήμο, οριζομένης μιας δικασίμου ανά πε¬ 
ντάμηνο. 

ζ) Στο Χατζή Μεσσηνίας, τις ημέρες Τρίτη ή Παρασκευή, ώρα 09.00 
πρωινή στην αίθουσα που έχει διατεθεί ως ακροατήριο του Δικαστηρίου 
από την οικεία Κοινότητα, οριζομένης μιας δικασίμου ανά πεντάμηνο. 

3) Στο Ποινικό Τμήμα οι υποθέσεις Μονομελούς και Τριμελούς 
Πλημμελειοδικείου Ανηλίκων εκδικάζονται στην έδρα του, ημέρα Πέ¬ 
μπτη την 09.00 πρωινή ώρα, οριζομένης μιας δικασίμου το μήνα, προ- 
τιμωμένης της τελευταίας Πέμπτης κάθε μήνα. 

4) Στο Ποινικό Τμήμα οι υποθέσεις Τριμελούς Πλημμελειοδικείου 
Καλαμάτας εκδικάζονται στην έδρα του τις ημέρες Δευτέρα και Τε¬ 


τάρτη κάθε εβδομάδας την 09.00 πρωινή ώρα. 

5. Οι συνεδριάσεις του Συμβουλίου Πλημμελειοδικών Καλα 
μάτας, γίνονται σε ημέρες και ώρες που ορίζονται κατά την κρίση του 
Προέδρου του Συμβουλίου. 

6. Οι συνεδριάσεις των Μονομελών και Τριμελών Πλημμελειοδι¬ 
κείων για πλημμελήματα που καταλαμβάνονται επ’ αυτοφώρω (άρθρ. 
417 επ. Κ.Π.Δ.) γίνονται κατά το άρθρο 418 Κ.Π.Δ., όπως συμπλη¬ 
ρώθηκε και αντικαταστάθηκε με το άρθρ. 5 παρ. 11 ν. 1738/87. Όταν 
την ημέρα δεν συνεδριάζει το αρμόδιο δικαστήριο, η έκτακτη δικάσιμος 
κατ’ άρθρ. 418 παρ. 1 Κ.Π.Δ. γίνεται σε ώρα που ορίζει ο Δικαστής που 
προεδρεύει στο Δικαστήριο, στο οποίο παραπέμφθηκε η υπόθεση. 

7) Οι συνεδριάσεις του Μικτού Ορκωτού Δικαστηρίου Καλαμάτας γί¬ 
νονται κατά τις κείμενες διατάξεις. 

Άρθρο 6ο 

Στο Τμήμα Ασφαλιστικών Μέτρων α) οι τακτικές συνεδριάσεις του 
Δικαστηρίου ορίζονται ημέρα Πέμπτη, ώρα 11.00 πρωινή σε δικασί¬ 
μους κάθε μήνα που ορίζει ο Πρόεδρος του Δικαστηρίου και β) οι έκτα¬ 
κτες συνεδριάσεις γίνονται σε ημέρες· και ώρες που ορίζει κατά περί¬ 
πτωση ο Πρόεδρος του Δικαστηρίου ή τούτου κωλυομένου, ο Δικαστής 
που έχει ορισθεί από τον Πρόεδρο του Δικαστηρίου για την εκδίκαση πο¬ 
λιτικών υποθέσεων Μονομελούς Πρωτοδικείου επείγουσας φύσης (Πρό¬ 
εδρος υπηρεσίας), κατά την ημέρα κατάθεσης της αίτησης. 

Άρθρο 7ο 

Η Γραμματεία του Πρωτοδικείου Καλαμάτας διαιρείται στα εξής 
τμήματα για την υποβοήθηση του έργου των τμημάτων του άρθρου 1, 
του Ανακριτή Καλαμάτας και την εκπλήρωση των νομίμων υποχρεώ¬ 
σεων του Δικαστηρίου: 

α) Τμήμα Διοικητικό - Ασφαλιστικών Μέτρων 

β) Α' Τμήμα Πολιτικό και Ειδικών Διαδικασιών 

γ) Β' Τμήμα Πολιτικό (Διεξαγωγών - Αρχείου) 

δ) Α’ Τμήμα Ποινικό (Βουλευμάτων - ΜΟΔ - Ανάκρισης) 

ε) Β' Τμήμα Ποινικό 

στ) Γ' Τμήμα Ποινικό 

Η διάρκεια θητείας στα ως άνω τμήματα είναι ανάλογη των υπηρε¬ 
σιακών αναγκών και σε κάθε τμήμα υπηρετούν τουλάχιστον πέντε (5) 
υπάλληλοι. 

Άρθρο 8ο 

1) Πριν από τις διακοπές Χριστουγέννων, οι υποθέσεις όλων των πο¬ 
λιτικών τμημάτων, πλην των υποθέσεων που υπάγονται στο Τμήμα 
Ασφαλιστικών Μέτρων, καθώς και οι ποινικές υποθέσεις θα προσδιορί¬ 
ζονται μέχρι και της 16ης Δεκεμβρίου κάθε έτους. 

2) Πριν από τις διακοπές Πάσχα οι υποθέσεις όλων των πολιτικών 
τμημάτων, πλην των υποθέσεων που υπάγονται στο Τμήμα Ασφαλιστι¬ 
κών Μέτρων και οι ποινικές υποθέσεις θα προσδιορίζονται μέχρι και της 
ημέρας Παρασκευής πριν του Σαββάτου εορτής του Λαζάρου. Η εκδί¬ 
καση των ποινικών υποθέσεων συνεχίζεται την Δευτέρα μετά του 
Θωμά. 

3) Πριν από τις δικαστικές διακοπές της 1ης Ιουλίου κάθε έτους οι 
υποθέσεις όλων των πολιτικών τμημάτων πλην των υποθέσεων που 
υπάγονται στο Τμήμα Ασφαλιστικών Μέτρων θα προσδιορίζονται μέχρι 
και 15 Ιουνίου κάθε έτους, ενώ οι ποΛικές υποθέσεις εκδικάζονται μέχρι 
30 Ιουνίου κάθε έτους. 

Άρθρο 9ο 

Οι ποινικές υποθέσεις που εκδικάζονται στο ακροατήριο κατά το διά¬ 
στημα των δικαστικών διακοπών (1 Ιουλίου - 15 Σεπτεμβρίου) πλην 
υποθέσεων επ’ αυτοφώρω, ορίζονται ως εξής: \ . 

1) Του Τριμελούς Πλημμελειοδικείου: α) μία δικάσιμος, ημέρα Τε¬ 
τάρτη της πρώτης εβδομάδας του Ιουλίου, β) μία δικάσιμος ημέρα Δευ¬ 
τέρα ή Τετάρτη της τελευταίας εβδομάδας του Ιουλίου (προτιμωμένης 
της ημέρας Τετάρτης μεταξύ των δύο ημερών αυτών) και γ) μία δικάσι¬ 
μος ημέρα Τετάρτη της πρώτης εβδομάδας του Σεπτεμβρίου. 

2) Του Μονομελούς Πλημμελειοδικείου: α) μία δικάσιμος ημέρα 
Τρίτη ή Παρασκευή της πρώτης εβδομάδας του Ιουλίου, β) μία δικάσι¬ 
μος ημέρα Τρίτη ή Παρασκευή της τελευταίας εβδομάδας του Ιουλίου 
και γ) μία δικάσιμος ημέρα Τρίτη ή Παρασκευή της πρώτης εβδομάδας 
του Σεπτεμβρίου. 

3) Οι δικάσιμοι για τις πολιτικές υποθέσεις που δικάζονται στο 
Τμήμα Διακοπών κανονίζονται από την Ολομέλεια του Πρωτοδικείου 

που προβαίνει στη συγκρότηση των τμημάτων διακοπών. 

Άρθρο 10ο 

Ο αριθμός των δικαστών που θα μετέχουν στα τμήματα του άρθρου 1 
γίνεται από τον Προϊστάμενο του Πρωτοδικείου Καλαμάτας σύμφωνα 
με το άρθρ. 15 παρ. 7 περ. β του ν. 1756/88. 

Άρθρο 11ο 

Τα μέλη της Ολομέλειας του Δικαστηρίου τούτου καλούνται για να 
παραστούν στη συνεδρίαση με έγγραφη πρόσκληση του Προέδρου του 
Δικαστηρίου τούτου που συντάσσεται σε δύο αντίτυπα. 1) το ένα παρα- 
λαμβάνει ο καλούμενος και 2) το άλλο όμοιο αντίτυπο παραμένει στη 
Γραμματεία του Δικαστηρίου τούτου αφού σ’ αυτό σημειώνεται η έν¬ 
δειξη «έλαβα όμοιο αντίτυπο σήμερα» και... τίθεται κάτωθι της ένδειξης 
αυτής ημερομηνία και υπογραφή του παράλαμβάνοντος και του επιδί- 
δοντος δικ. υπαλλήλου. 

Άρθρο 12ο 

1) Ο κανονισμός αυτός τροποποιείται και συμπληρώνεται κατ’ άρθρ. 
17 παρ. 1 και 4 του ν. 1756/88. 

2) Ο Κανονισμός αυτός ισχύει από την έγκρισή του σύμφωνα με το 
άρθρ. 17 παρ. 7 του ν. 1756/88. 

Κρίθηκε και αποφασίσθηκε την 30 Απριλίου 1991 και καταρτίσθηκε 
εγγράφως και δημοσιεύθηκε την 30 Απριλίου 1991. 

Ο Πρόεδρος 
Γ. ΚΟΤΡΤΗΣ 
Ο Γραμματέας 

Ε. ΚΑΤΣΟΣ 

Οι Δικαστές 

Α. Λιάζος, Α. Γκάμαρη, Α. Παπανδρέου, Κ. Γκόρη, Μ. Μαλτέζου, Τ. 

Δρακοπούλου, Αιμ. Ταιρίμπα 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Ιουνίου 1991 . 

Ο ΑΝΤΙΠΡΟΕΔΡΟΣ ΤΗΣ-ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Αθ. ΚΑΝΕΛΛΟΠΟΥΛΟΣ 
-♦- 

Αριθ. 48446 -ί '··'·' (11) 

Κύρωση κανονισμού Εσωτερικής Υπηρεσίας Πρωτοδικείου Αγρίνιου. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν. 1756/88 ΦΕΚ 35/26.2.88, 
όπως αντικαταστάθηκε από το άρθρο 5 του Ν. 1868/89 (ΦΕΚ 230/ 

10.10.89) τεύχος Α\ 

2. Το έγγραφο 282/3.6.91 του Πρωτοδικείου Αγρίνιου, αποφασί¬ 
ζουμε: 

Κυρώνεται ο κανονισμός της εσωτερικής υπηρεσίας του Πρωτοδι¬ 
κείου Αγρίνιου, όπως τροποποιήθηκε με την απόφαση 3/1991της ολο¬ 
μέλειας του Δικαστηρίου αυτού, οποία έχει ως εξής: 

Για τους λόγους αυτούς 

Τροποποιεί την υπ’ αρ. 4/1989 απόφαση του Δικαστηρίου τούτου, 
κατά το μέρος που αφορά το χρόνο (ημέρες της εβδομάδας) εκδικάσεως 
των πολιτικών συνεδριάσεων και των συνεδριάσεων του Τριμελούς 
Πλημμελειοδικείου με αντίστοιχη αλλαγή της ημέρας της συνεδριά- 
σεως. 

Ορίζει ότι η συνεδρίαση του Τριμελούς Πλημμελειοδικείου θα λαμβά¬ 
νει χώρα κάθε Πέμπτη και την τελευταία Τετάρτη κάθε μηνός, η δε συ¬ 
νεδρίαση του Πολυμελούς και Μονομελούς Πρωτοδικείου Αγρίνιου θα 
λαμβάνει χώρα κάθε Τετάρτη, εκτός της τελευταίας Τετάρτης, κάθε 
μηνός. 

Η ισχύς της παρούσας αποφάσεως θα αρχίσει από 1ης Ιανουάριου 
1992. 

Η παρούσα απόφαση, να υποβληθεί, με επιμέλεια του Προϊσταμένου 
των υπηρεσιών του Πρωτοδικείου Αγρίνιου, στον Υπουργό της Δικαιο¬ 
σύνης για την έγκριση. 


Κρίθηκε, αποφασίσθηκε και δημοσιεύτηκε, στο Αγρίνιο, στις 19 Φε¬ 
βρουάριου 1991. 

Ο Πρόεδρος 
Δ. Ρ1ΖΟΣ 
Ο Γραμματέας 
Δ. ΤΣΕΚΟΥΡΑΣ 
Οι Δικαστές 

Γ. ΜΑΝΙΑΣ, Κ. ΓΚΑΝΙΑΤΣΟΣ, Δ. Ν ΙΤΙΆΣ 
Μ. ΤΟΜΟΥ, Ν. ΖΟΥΚΑΣ 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Ιουνίου 1991 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Αθ. ΚΑΝΕΛΛΟΠΟΥΛΟΣ 
-♦- 

Αριθ. 51557 (12) 

Κύρωση Κανονισμού Εσωτερικής Υπηρεσίας Πρωτοδικείου Αθηνών. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 τουΝ. 1756/88 ΦΕΚ 35/26.2.88, 
όπως αντικαταστάθηκε από το άρθρο 5 του Ν. 1868/89 (ΦΕΚ 230/ 

10.10.89) τεύχος Α'. 

2. Το έγγραφο 5538/22.5.91 του Πρωτοδικείου Αθηνών, αποφα¬ 
σίζουμε: 

Κυρώνεται ο κανονισμός της εσωτερικής υπηρεσίας του Πρωτοδι¬ 
κείου Αθηνών, όπως τροποποιήθηκε με την απόφαση της ολομέλειας 
του Δικαστηρίου αυτού, η οποία έχει ως εξής: 
να τροποποιηθεί ο Κανονισμός Εσωτερικής Υπηρεσίας του Δικαστηρίου 
με το παρακάτω περιεχόμενο και χρόνο έναρξης της ισχύος της τροπο- 
ποιήσεώς του, τη δημοσίευσή της στην Εφημερίδα της Κυβερνή¬ 
σεως. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει την τροποποίηση του κανονισμού Υπηρεσίας του Δικα¬ 
στηρίου ως εξής: 

Α) ΑΝΑΚΡΙΤΙΚΑ ΤΜΗΜΑΤΑ 

ΕΙΔΙΚΟΙ ΑΝΑΚΡΙΤΕΣ: 1ος, 2ος, 5ος, 7ος, 8ος, 9ος, 10ος 
ΤΑΚΤΙΚΟΙ ΑΝΑΚΡΙΤΕΣ: 1ος, 2ος, 3ος, 4ος, 5ος, 6ος, 7ος, 8ος, 
9ος, 10ος, 11ος, 12ος, 13ος, 14ος, 15ος, 16ος, 17 ος, 18ος, 19ος, 
20ος, 21ος, 22ος, 23ος, 24ος, 25ος, 26ος και 
Β) Α' ΤΡΙΜΕΛΕΣ ΠΛΗ/ΚΕΙΟ: Α’ ΣΥΝΘΕΣΗ 
Β’ ΣΥΝΘΕΣΗ 

Η τροποποίηση αυτή τίθεται σε ισχύ από τη δημοσίευσή της στην 
Εφημερίδα της Κυβερνήσεως. 

Κρίθηκε, αποφασίσθηκε και δημοσιεύθηκε στην Αθήνα, στις 

16.5.1991. 

Ο Πρόεδρος 

Κ. ΛΥΜΠΕΡΟΠΟΥΛΟΣ 
Ο Γραμματέας 
Β. ΜΑΥΡΟΜΜΑΤΗΣ 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Ιουνίου 1991 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
' ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Αθ. ΚΑΝΕΛΛΟΠΟΥΛΟΣ 
-+- 

Αριθ, 42785 (13) 

Κύρωση Κανονισμού Εσωτερικής Υπηρεσίας του Διοικητικού Πρωτοδι¬ 
κείου Ρόδου. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν. 1756/88 ΦΕΚ 35/26.2.88, 
όπως αντικαταστάθηκε από το άρθρο 5 του Ν. 1868/89 (ΦΕΚ 230/ 

10.10.89) τεύχος Α'. 

2. Το έγγραφο 463/24.4.1991 του Διοικητικού Πρωτοδικείου Ρό¬ 
δου, αποφασίζουμε: 

Κυρώνεται ο Κανονισμός της Εσωτερικής Υπηρεσίας του Διοικητι¬ 
κού Πρωτοδικείου Ρόδου όπως καταρτίστηκε με την απόφαση 3/1991 
της Ολομέλειας του Δικαστηρίου αυτού, η οποία έχει ως εξής: 

Άρθρο 1 

1. Ενόψει του αριθμού των οργανικών θέσεων των Δικαστικών Λει¬ 
τουργών (Ένας (1) Πρόεδρος Πρωτοδικών Δ.Δ. και τρεις (3) Πρωτόδι¬ 
κες Δ.Δ.) το Δικαστήριο δεν μπορεί να λειτουργήσει σε τμήματα. Το Δι¬ 
καστήριο θα δικάζει, με τριμελή και μονομελή σύνθεση, οποιαδήποτε 
υπόθεση εισάγεται σ' αυτό και υπάγεται στην αρμοδιότητά του. Επίσης 
θα κρίνει τις αιτήσεις αναστολής του άρθρου 31 Π.Δ. 341/1978. 

2. Ο Πρόεδρος: α) Δικάζει υποθέσεις της προεδρικής διαδικασίας του 
άρθρου 3 Ν. 820/1978 και β) Κρίνει τις αιτήσεις αναστολών των άρ¬ 
θρων 2 Ν. 820/1978 και 159 ΚΦΔ. 

3. Ο Πρόεδρος στην αρχή κάθε εξαμήνου του έτους ορίζει, με πράξη 
του, την υπηρεσία τοο Δικαστηρίου για την διαδικασία ασφαλιστικών 
μέτρων ΚΕΔΕ. 

Άρθρο 2 

Γραμματεία Δικαστηρίου 

Ενόψει του αριθμού των οργανικών θέσεων της γραμματείας του Δι¬ 
καστηρίου (συνολικός αριθμός έξι (6) υπάλληλοι και ένας (1) δικαστικός 
επιμελητής) δεν μπορεί να λειτουργήσει σε τμήματα. Η εργασία θα είναι 
ενιαία και οι υπάλληλοι θα ασχολούνται, εναλλακτικά, με όλα τα αντι¬ 
κείμενα, με τις οδηγίες του Γραμματέα. 

Άρθρο 3 

Ημέρες και ώρες συνεδριάσεων 0 

1. Ενόψει των ημερών που μπορεί το Δικαστήριο να χρησιμοποιεί σαν 
ακροατήριό του, στην κυρία έδρα, την αίθουσα συνεδριάσεων του Εφε- 
τείου Δωδεκανήσου (τις Δευτέρες κάθε μήνα), στην μεταβατική έδρα 
Καλύμνου, την αίθουσα συνεδριάσεων του Ειρηνοδικείου Καλύμνου (τις 
Τρίτες κάθε μήνα) και στην μεταβατικήν έδρα Κω, την αίθουσα συνε¬ 
δριάσεων του Πρωτοδικείου Κω (τις Πέμπτες κάθε μήνα) ορίζονται δύο 
(2) συνεδριάσεις κάθε μήνα, μία Τριμελούς και μία Μονομελούς συνθέ- 
σεως, για όλες τις υποθέσεις. 

2. Στην κυρία έδρα, θα συνεδριάζει, προς το παρόν, μία από τις Δευ¬ 
τέρες κάθε μήνα. Στις μεταβατικές έδρες της Καλύμνου και της Κω, τις 
Τρίτες και Πέμπτες, αντίστοιχα, του μήνα και μία ή δύο φορές το δικα¬ 
στικό έτος, εφόσον υπάρχουν υποθέσεις. 

3. Ορίζεται ώρα συνεδριάσεων, για μεν την τριμελή σύνθεση η 
10.00, για δε την Μονομελή σύνθεση η 11.00 γενικά στην κυρία και 
στις μεταβατικές έδρες. 

4. Οι υποθέσεις ΚΕΔΕ, διαδικασία ασφαλιστικών μέτρων, μπορούν 
να εκδικάζονται σε όλες τις ημέρες της εβδομάδας και σε κατάλληλη 
ώρα, ακόμα και στο κατάστημα των γραφείων του Δικαστηρίου. 

Άρθρο 4 

Ορισμός δικασίμων πριν από τις δικαστικές ■· 
διακοπές και τις διακοπές Χριστουγέννων και Πάσχα 

1. Δικάσιμοι μπορούν να ορίζονται, μέχρι τέλος Ιουνίου κάθε δικαστι¬ 
κού έτους, στην κυρία και στις μεταβατικές έδρες. 

2. Δεν ορίζονται δικάσιμοι για τα χρονικά διαστήματα: 

α) Από 22 Δεκεμβρίου, κάθε έτους, μέχρι και 6 Ιανουάριου του επο¬ 
μένου έτους και 

β) Από την Μ. Δευτέρα μέχρι τέλους της Διακαινησίμου εβδομάδας. 

3. Κατά τα παραπάνω χρονικά διαστήματα, είναι δυνατόν, να εκδι- 
κάζονται υποθέσεις κατεπείγουσας μόνον φύσεως (διαδικασία ασφαλι¬ 
στικών μέτρων). 

Άρθρο 5 

Αριθμός προσδιοριζομένων και εκδικαζομένων 
υποθέσεων κατά δικάσιμο και κατά Δικαστή 

Ο αριθμός των υποθέσεων αρμοδιότητας Τριμελούς και Μονομελούς 
συνθέσεως θα προσδιορίζονται και θα δικάζονται ως εξής: Οι μεν Πρω¬ 
τόδικες Δ.Δ. θα επεξεργάζονται 22, κατά ανώτατο όριο, υποθέσεις κάθε 
μήνα και συνολικά έως 220 κατά έτος, Τριμελούς και Μονομελούς συν¬ 


θέσεως. Οι δε Πάρεδροι Δ.Δ., θα χρεώνονται 13 υποθέσεις, κάθε μήνα 
και συνολικά 130 κατά έτος, σ’ ό,τι αφορά το πρώτο έτος της Παρε- 
δρίας τους και 18 υποθέσεις κάθε μήνα και συνολικά 180 κατά έτος, 
στο δεύτερο έτος της Παρεδρίας τους. 

Άρθρο 6 

Σύγκληση Ολομέλειας του Δικαστηρίου 

1. Η Ολομέλεια του Δικαστηρίου συγκαλείται σύμφωνα με τις διατά¬ 
ξεις του άρθρου 14 Ν. 1756/1988, όπως αντικαταστάθηκε με το άρ¬ 
θρο 3 Ν. 1868/1989. Στην πράξη του Δικαστή που διευθύνει το Δικα¬ 
στήριο και συγκαλεί την Ολομέλεια, ορίζονται ο τόπος και ο χρόνος της 
συνεδριάσεως, τα θέματα με τα οποία θα ασχοληθεί η Ολομέλεια, κα¬ 
θώς και ο εισηγητής αυτών, εφόσον και όπου κρίνεται αναγκαίο. 

2. Η πράξη συγκλήσεως γνωστοποιείται οκτώ (8), τουλάχιστον, 
ημέρες πριν από την ημέρα συνεδριάσεως, με ανάρτησή της στο χώρο 
ανακοινώσεων και θυροκόλληση στα γραφεία διασκέψεων (Προέδρου ή 
Δικαστών) του Δικαστηρίου. Με την ανάρτηση και θυροκόλληση, για τις 
οποίες συντάσσεται σχετική βεβαίωση από τον Δικαστικό Επιμελητή, 
δημιουργείται και τεκμήριο γνώσεως για τα μέλη του Δικαστηρίου. 

Άρθρο 7 

Κάθε διάταξη προηγούμενη κανονισμού του Δικαστηρίου τούτου, που 
αντίκειται στις διατάξεις του παρόντος κανονισμού, καταργείται. 

Ο Πρόεδρος 

ΔΗΜΗΤΡ. ΣΤΑΘΟΠΟΥΛΟΣ 

Τα Μέλη 

ΚΩΝ. ΚΩΝΣΤΑΝΤΙΝΙΔΗΣ 
ΚΩΝ.ΤΖΑΛΑΒΡΑΣ 
ΔΙΟΝ. ΔΕΝΔΡΙΝΟΣ 

Ο Προϊστάμενος Γραμματείας 
ΜΙΧ. ΚΑΡΑΓΙΑΝΝΗΣ 

Η παρούσα να δημοσιευθεί στην Εφημερίδα της Κυβερνήσεως. 

1 ,· Αθήνα, 18 Ιουνίου 1991 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 


Αριθ. 51270 (14) 

Κύρωση Κανονισμού Εσωτερικής Υπηρεσίας Εφετείου Λάρισας. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 

ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν. 1756/88 (ΦΕΚ/35 
26.2.88), όπως αντικαταστάθηκε από το 5 του Ν. 1868/89 (ΦΕΚ 
230/10.10.89) τεύχος Ά. 

2. Το έγγραφο 173/20.5.91 του Αρείου Πάγου, αποφασίζουμε: 

Κυρώνεται ο Κανονισμός της Εσωτερικής Υπηρεσίας του Εφετείου 
Λάρισας, όπως τροποποιήθηκε με την απόφαση 9/1991 της Ολομέ¬ 
λειας του Αρείου Πάγου, η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Τροποποιώντας κατά το αναφερόμενο στο σκεπτικό μέρος τον κανο¬ 
νισμό εσωτερικής υπηρεσίας του Εφετείου Λαρίσης, που καταρτίστηκε 
με την 1/1989 απόφαση της Ολομέλειας του, ορίζει ότι το Τριμελές 
Εφετείο Λαρίσης θα συνεδριάσει ημέρα Δευτέρα, Τρίτη καΓ Πέμπτη 
όλων των εβδομάδων εκάστου έτους. 

Κρίθηκε, αποφασίστηκε και εκδόθηκε στην Αθήνα στις 18 Απριλίου 
1991. 

Ο Πρόεδρος 

ΒΑΣΙΛΕΙΟΣ ΚΟΚΚΙΝΟΣ 
Ο Γραμματέας 

ΑΠΟΣΤΟΛΟΣ ΕΥΑΓΓΕΛΙΟΥ 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Ιουνίου 1991 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 




_ ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8 . 00 ’ έως 1 3.30' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕίΕΧ 

22.3211 ΥΡΕΤΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










